Lolland-Falsters Stifts-Tidende, 1842-03-10
Udenlandske Efterretninger. Da nu det engelske Underhuus, har antaget Ministeriets Forslag og Korntolden heelt og uforandret, efter at forskjellige Amendementer, som vare stillede baade fra de Liberales og fra de Conservatives Side, vare forkastede med betydelig Stemmefleerhed, vil det gaae til Overhuset, og skjøndt man her kan forudsee en temmelig kraftig Modstand af de store Godseiere mod en saastor Nedsættelse i Tolden, er der dog ingen Tvivl om, at Forslaget snart vil blive antaget, og derpaa strax faae Lovskraft. - Fra Ostindien og China ere nyere Efterretninger indløbne: J Afganistan seer det meget mørkt ud for Englænderne, som vel have slaaet Jnsurgenterne i enkelte Smaa træfninger, men ogsaa lidt flere Nederlag, og saaledes stedse aftage i Antal og Kraft og holdes snevert indesluttede i deres befæstede Poster, hvor de trues med Mangel paa Levnetsmidler og Krigsfornødenher. Den Forstærkning, som var sendt dem fra Ostindien, har ikke kunnet slaae sig igjennem og har med stort Tab maattet trække sig tilbage. Hvad man saa meget har befrygtet, en Opstand i selve de brittiske Besiddelser i Ostindien, begynder nu virkelig at yttre sig paa forskjellige Puncter: J. det undertvungne Kongerige Aubd er udbrudt et formeligt Oprør, og derfra er Englændernes Besætning i Fæstningen Sultanpore bleven angreben og har lidt et Tab af 80 Mand; ogsaa det store Rige Reval ruster sig, og har en Armee paa 50,000 Mand paa Benene, og hvad der er det allerbetænkeligste, der viser sig Spor til Oprør blandt de Jndfødte i den ostindiske Armee (Sepoys), som udgjøre den i Tal langt overveiende Deel af den brittiske Magt i hine Lande. Generalgouverneuren over de ostindiske Besiddelser har derfor paatrængende forlangt Forstærkninger fra England, hvor Rustningerne i alle Krigshavne drives med den største Jver og Anstrængelse. Dersom det ikke snart lykkes Englænderne ved en glimrende Seir over Jndsurgenterne at imponere den urolige og misfornøiede Befolkning, synes deres hele vidtudstrakte indiske Besiddelser at svæve i den største Fare. Og en saadan befrielseskrig kan ikke sammenlignes med dem, hvorved de engelske og spanske Colonier i America i sin Tid løsreve sig fra Moderlandet; thi hist var det den fra Europa indvandrede Befolkning, som efter fuldkommen at have coloniseret Landet, begyndte et frisk og frodigt Statsliv, hvor europæisk Dannelse, Videnskab og Konst kunde blomstre i Frihedens Ly; men her vil det blive en af religiøs Fanatisme opflammet Ødelæggelseskrig mod alle de Jndvandrede og mod den hele europæiske Civilisation, som de have medbragt. – J China have Englænderne derimod atter været heldige, og erobret Staden Hongetschue-fu paa Fastlandet ved Mundigen af Keiserkanalen. Dog ruste Chineserne sig til kraftig Modstand, og da den brittiske Magt er bleven meget fordeelt for at kunne besætte alle de erobrede Pladser, behøves ogsaa her betydelig Forstærkning. De overordentlige Rustninger i England menes ogsaa for en Deel at have deres Grund i den stedse tiltagende Uenighed med Frankrig og Nordamerica, og Alt dette gjør Englands Stilling for Øieblikket meget betænkelig. - Paa Rehden ved Portsmouth ligge for Tiden 5 Linieskibe, som Dronning Victoria under megen Festlighed har besøgt, da hun - som man siger - der vil søge at ligne Dronning Elisabeth.